LGBTIQ inimeste intervjuukava
INTERVJUU SISSEJUHATUS JA NÕUSOLEKUD
Intervjueerija loeb vastajale ette:
Tere! Mina olen [intervjueerija nimi] ja viin läbi uuringu „LGBTIQ-inimeste heaolu ja kogemused avalike teenustega“ intervjuud. Uuringu tellija on Majandus- ja Kommunikatsiooniministeerium ning intervjuu kestab ligikaudu [kestus] minutit.
Intervjuus räägime Teie kogemustest LGBTIQ-inimesena Eestis, sealhulgas heaolust ning kokkupuudetest eri eluvaldkondade, asutuste ja teenustega. Uuringus osalemine on vabatahtlik. Te võite jätta vastamata küsimusele, millele Te vastata ei soovi, paluda teha pausi või intervjuu igal ajal lõpetada, ilma et peaksite seda põhjendama.
Teie vastuseid käsitletakse konfidentsiaalselt. Intervjuu materjal anonüümitakse ning uuringu tulemustes ei avaldata Teie nime ega muid andmeid, mis võimaldaksid Teid otseselt tuvastada. Tulemusi esitatakse üldistatud kujul ning aruandes võidakse kasutada anonüümitud tsitaate. Intervjuu käigus kogutud andmeid ja salvestist hoitakse ning kustutatakse andmekaitsetingimuste kohaselt.
Soovime intervjuu salvestada, et Teie vastuseid oleks võimalik täpselt dokumenteerida ja analüüsida. Salvestist kasutatakse ainult uuringu läbiviimiseks ning sellele pääsevad ligi üksnes uuringumeeskonna volitatud liikmed. 
1. Kas kinnitate, et olete saanud uuringu ja isikuandmete töötlemise kohta piisavalt teavet, mõistate osalemise vabatahtlikkust ning nõustute intervjuus osalema?
□ Jah □ Ei
2. Kas nõustute intervjuu helisalvestamisega eespool kirjeldatud eesmärgil ja tingimustel?
□ Jah □ Ei


Märkus intervjueerijale: Intervjuukava on poolstruktureeritud. Kõiki täpsustavaid küsimusi ja märksõnu ei pea igas intervjuus ette lugema ega läbi küsima. Lähtuda vastaja kogemustest, valida tema jaoks asjakohased lisaplokid ning vältida juba saadud vastuste korduvat küsimist.
SISSEJUHATAVAD KÜSIMUSED
Esmalt palun tutvustage ennast. Vajame neid andmeid selleks, et tuua uuringus välja erineva taustaga LGBTIQ inimeste olukorda iseloomustavad asjaolud. Kui Te ei soovi kõiki enda andmeid meiega jagada, vastake palun ainult neile küsimustele, mis on Teie jaoks mugavad.
Märksõnad
vanus
rahvus
perekonnaseis/suhtestaatus
laps(ed) peres Lapsevanematele on eraldi küsimused intervjuukavas
sõnad, mida kasutab enda soo või seksuaalse sättumuse kirjeldamiseks. Kui intervjueeritav kirjeldab ennast transsoolisena, siis esitatakse talle ka vastavad küsimused „lisaküsimused transsoolistele inimestele“. Intersoolistega inimestega sama põhimõte
elukoht – maal, väikelinnas või suurlinnas
tööalane staatus – palgatöö, ettevõtlus vm 
õppimine
enesehinnanguline majanduslik toimetulek
Kuidas Te ennast praegu LGBTIQ-inimesena Eestis tunnete ning mis Teie heaolu ja igapäevast toimetulekut kõige enam mõjutab?
1. TERVIS JA HEAOLU
1.1. Millised on olnud Teie kogemused kokkupuutes LGBTIQ inimesena viimase 5 aasta jooksul tervishoiusüsteemiga (perearst, eriarst, sünnitusabi, psühhiaater, psühholoogid jne)?
Kas oskate välja tuua mõnda positiivset või negatiivset kogemust viimase 5 aasta jooksul? Mis teenustega seoses?
Kas olete jätnud mõne teenuse kasutamata, abi otsimata või edasi lükanud kasutamist? Miks?
Kas ja miks olete/pole pöördunud, kui oli keeruline kogemus teenuse kasutamisel?
1.2. Kui lihtne või keeruline on olnud saada LGBTIQ inimesena oma vajadustele vastavat tervishoiuteenust või professionaalset tuge?
Vajaduse korral täpsustada:
teabe leidmine ja teadmine, kuhu pöörduda;
teenuse kättesaadavus ja ooteajad;
teenuse maksumus;
sobiva või LGBTIQ-teemades pädeva spetsialisti leidmine;
elukoha, keele või muu asjaolu mõju;
kas vajalikku abi on tulnud otsida mujalt Eestist või välisriigist?
1.3. Mida tuleks Eesti tervishoiusüsteemis muuta, et see vastaks paremini LGBTIQ-inimeste vajadustele?
1.4. Kas soovite oma tervise, heaolu või tervishoiuteenuste kasutamise kogemuste kohta veel midagi lisada?
LISAKÜSIMUSED LAPSEVANEMATELE:
1.5. Millised on olnud kogemused lapsevanema kokkupuutel tervishoiusüsteemiga?
raseduse, sünnitusabi, viljatusravi või lapse tervishoiuteenustega seotud kogemused;
kuidas suhtuti Teisse, Teie partnerisse ja peresse, kas Teie peresuhet ja vanemlikku rolli tunnustati tervishoiusüsteemis (nt kas vormid, registriandmed ja töötajate suhtlus arvestasid Teie perega)
positiivsed ja negatiivsed kogemused.
LISAKÜSIMUSED TRANSSOOLISTELE INIMESTELE
1.6. Kas sooline üleminek on Teie jaoks olnud või on praegu asjakohane? Kui jah, siis kuidas kirjeldaksite oma senist teekonda ja valikuid?
milliseid meditsiinilisi, juriidilisi või sotsiaalseid samme olete soovinud või astunud;
kas ja kuidas on Teie vajadused aja jooksul muutunud;
millist teavet, nõustamist või tuge vajasite/vajate.
1.7. Millised on olnud Teie kogemused soolise üleminekuga seotud tervishoiuteenuste ja toimingutega Eestis?
perearst ja eriarstid;
hormoonravi ja tervisekontrollid;
kirurgilise raviga seotud konsultatsioonid ja teenused;
vaimse tervise või psühhosotsiaalne tugi;
soolise ebakõla arstlik ekspertiisikomisjon;
eri teenuste omavaheline koordineeritus;
ooteajad, kulud ja piirkondlik kättesaadavus;
teenuse kasutamata jätmine või poolelijätmine;
teenuse kasutamine välisriigis.
1.8. Mil määral tundsite, et saite ise oma vajaduste ja ravi üle otsustada ning et Teie enesemääratlust austati?
kas pidite oma sooidentiteeti üleliigselt põhjendama või tõendama;
kas mõni nõutud kohtumine, hinnang või muu samm tundus ebavajalik;
kas saite piisavalt teavet valikute, võimalike mõjude ja riskide kohta;
kas tundsite survet valida või läbida mõni teenus või toiming;
kas Teie nime ja teie soole viitavaid sõnu (mees/naine/poiss/tüdruk jne) kasutati õigesti.
1.9. Kuidas on teenuste saamine või saamata jäämine mõjutanud Teie tervist, heaolu ja igapäevaelu?
1.10. Mida tuleks soolise üleminekuga seotud teenuste ja toimingute korralduses muuta?
LISAKÜSIMUSED INTERSOOLISTELE INIMESTELE
1.11. Kas Teie suhtes on tehtud meditsiinilisi uuringuid või sekkumisi ajal, mil Te ei saanud ise nende kohta teadlikku nõusolekut anda? Kui jah ja soovite sellest rääkida, siis kuidas on see Teid mõjutanud?
millist teavet saite hiljem sekkumise põhjuste ja tagajärgede kohta;
kas ja kuidas kaasati otsustamisse Teie vanemad või hooldajad;
kas Teil on olnud võimalik oma terviseandmetega tutvuda;
millist järelravi või psühholoogilist tuge pakuti;
kas teil on sellest sekkumise tõttu pikaajaline terviseprobleem?
kas olete soovinud kedagi vastutusele võtta selle eest, mis teiega juhtus?

1.12. Millised on olnud Teie kogemused intersoolise inimesena tervishoiuteenuste ja tervishoiutöötajatega?
uuringud, tervisekontrollid, ravimid või operatsioonid;
teenuste kättesaadavus ja järjepidevus;
kas tundsite survet valida või läbida mõni teenus või toiming;
kas Teie nime ja teie soole viitavaid sõnu (mees/naine/poiss/tüdruk jne) kasutati õigesti;
tervishoiutöötajate teadmised ja suhtumine;
privaatsus ja terviseandmete konfidentsiaalsus;
vajadus selgitada eri spetsialistidele korduvalt samu asjaolusid;
pikaajaline mõju füüsilisele ja vaimsele tervisele.

1.13. Mida tuleks tervishoiuteenustes ja intersooliste inimeste toetamises muuta?
2. HARIDUS
2.1. Palun kirjeldage oma kogemusi Eesti haridussüsteemis LGBTIQ-inimesena viimase viie aasta jooksul: millistel haridustasemetel õppisite;
mis toetas avatust või sundis identiteeti varjama;
millised olid positiivsed ja negatiivsed kogemused;
kas kogemused erinesid haridusasutuste või haridustasemete vahel;
kuidas mõjutasid kogemused LGBTIQ-inimesena õppimist, haridusteed ja heaolu?
Kas said piisavalt tuge süsteemist negativiisete kogemuste korral?
2.2. Kuidas käsitleti/käsitletakse õppetöös seksuaalse ja soolise mitmekesisuse ja erinevate perede teemasid?
millistes õppeainetes või olukordades neist räägiti;
kas käsitlus oli piisav, asjakohane ja lugupidav;
kas ja kuidas käsitleti õppematerjalides/koolitundides LGBTIQ-inimeste teemasid;
milliseid teemasid ja millises vanuses Te tundsite, et oleks võinud neid teemasid käsitleda;
2.3. Mida tuleks haridusasutustes muuta, et LGBTIQ-õppijad tunneksid end turvalisemalt, kaasatumalt ja toetatumalt?
2.4. Kas soovite oma haridustee või hariduskeskkonnas kogetu kohta veel midagi lisada?
LISAKÜSIMUSED LAPSEVANEMATELE
2.5. Millised on olnud Teie kui LGBTIQ-inimese kogemused lapsevanemana oma lapse lasteaia, kooli või muu haridusasutusega?
positiivsed ja negatiivsed kogemused;
kuidas suhtutakse Teisse, Teie partnerisse ja Teie peresse;
kas kõiki lapsevanemaid tunnustatakse ja kaasatakse võrdselt;
kuidas kajastuvad perevormid dokumentides, infosüsteemides, õppematerjalides ja üritustel;
kas olete pidanud oma peresuhet või vanemlikku rolli üleliigselt selgitama või tõendama?
Kui avatult tunnete, et saate haridusasutuses oma seksuaalsest sättumusest, sooidentiteedist või peresuhetest rääkida?
2.6. Kas Teie laps on kogenud Teie identiteedi või pere tõttu ebakohaseid küsimusi, kiusamist või ebavõrdset kohtlemist? Kuidas haridusasutus sellele reageeris?
2.7. Mida saaks haridusasutus teha, et toetada paremini Teie last ja peret? Mida tehakse hästi?
LISAKÜSIMUSED TRANSSOOLISTELE INIMESTELE
2.8. Kas ja kuidas arvestati/arvestatakse haridusasutuses Teie sooidentiteedi ja sooväljendusega?
valitud nime ja soole viitavate sõnade kasutamine;
nime ja muude andmete kajastamine nimekirjades, dokumentides (nt lõputunnistus) ja infosüsteemides;
privaatsuse kaitse ja info jagamine;
riietus ja vorminõuded;
tualettide, riietusruumide ja muude soopõhiste ruumide kasutamine;
kehaline kasvatus, ujumine, majutus ja muud soo alusel korraldatud tegevused;
õpetajate ja teiste töötajate teadmised ning suhtumine.
tugispetsialistide abi;
kooli või õppeasutuse vahetamine.
2.9. Millist tuge oleksite haridusasutuselt seoses oma sooidentiteedi või soolise üleminekuga vajanud?
LISAKÜSIMUSED INTERSOOLISTELE INIMESTELE
2.10. Kas ja kuidas mõjutasid Teie sootunnused või nendega seotud terviseküsimused Teie hariduskogemust?
tualettide, riietusruumide ja muude soopõhiste ruumide kasutamine;
privaatsus ja terviseandmete konfidentsiaalsus;
teiste inimeste ebakohased küsimused, kommentaarid või kiusamine.
nime ja muude andmete kajastamine nimekirjades, dokumentides ja infosüsteemides;
privaatsuse kaitse ja info jagamine.

2.11. Millist tuge või korralduslikke muudatusi oleksite haridusasutuselt vajanud?
3. TÖÖ JA TÖÖTURUL OSALEMINE
3.1. Kui avatult saate või saite töökohal olla oma seksuaalse sättumuse, sooidentiteedi, sooväljenduse või sootunnuste suhtes?
3.2. Kui olete tööl ebaõiglast või halvustavat kohtlemist kogenud, siis kuidas olete sellele reageerinud ja kellelt abi otsinud?
otsene vestlus asjaosalisega;
juht, personalitöötaja, usaldusisik või ametiühing;
tööinspektsioon, võrdõigusvolinik või muu asutus;
lähedased või LGBTIQ-organisatsioonid;
kas juhtunust teatati ja kuidas sellele reageeriti;
miks jäeti juhtunust teatamata;
kas olukord lahenes ja millisel viisil?
3.3. Mis on Teid tööelus toetanud ja aidanud end turvaliselt ning kaasatuna tunda?
toetavad kolleegid või juht;
tööandja põhimõtted ja praktika;
diskrimineerimis- ja ahistamisvastased reeglid;
töötajate koolitamine;
LGBTIQ-töötajate võrgustik;
paindlik töökorraldus;
millist tuge oleksite veel vajanud?
3.4. Kas teil on olnud kokkupuuteid Tööinspektsiooni või Töötukassaga? Millised on olnud positiivsed ja negatiivsed kogemused LGBTIQ inimesena?
3.5. Mida peaksid tööandjad või riik tegema, et LGBTIQ-inimestel oleks tööturul ja töökohal võrdsed võimalused ning turvaline töökeskkond?
3.6. Kas soovite oma tööelu kohta veel midagi lisada?
4. AVALIKUD TEENUSED JA ASUTUSED
4.1. Milliste avalike teenuste või asutustega on Teil viimasel viiel aastal olnud kokkupuuteid, mille puhul Teie LGBTIQ-inimeseks olemine, partner või pere oli mingil viisil asjakohane?
kohaliku omavalitsuse ja sotsiaalteenused;
perekonnaseisu- ja dokumenditoimingud;
noorsootöö- ja tugiteenused;
muud riigi või kohaliku omavalitsuse teenused.
4.2. Palun kirjeldage mõnda avaliku teenuse kasutamise kogemust, mis oli Teie jaoks eriti positiivne või negatiivne.
kuidas töötaja Teisse, Teie partnerisse või peresse suhtus;
kas töötajal olid piisavad teadmised LGBTIQ-inimeste vajadustest;
kas pidite oma identiteeti, suhet või perekonda üleliia põhjendama või tõendama;
kas vormid, infosüsteemid ja menetlus arvestasid Teiega;
kas Teie privaatsust ja andmete konfidentsiaalsust kaitsti;
kas saite vajaliku teenuse või abi.
4.3. Kas olete jätnud mõne avaliku teenuse kasutamata või abi küsimata, sest kartsite halba kohtlemist, enda identiteedi avalikuks tulemist või seda, et teenus ei arvesta Teie vajadustega?
millise teenusega oli tegemist;
millel kartus või ootus põhines;
millised olid teenuse kasutamata jätmise tagajärjed;
mis oleks muutnud abi otsimise lihtsamaks.
4.4. Kui olete pöördunud ahistamise, ähvardamise või vägivalla tõttu politsei, ohvriabi või muu teenuse poole, siis milline oli Teie kogemus ja kas saite vajalikku abi?
4.5. Mida tuleks avalike teenuste korralduses ja teenindajate töös muuta, et LGBTIQ-inimeste vajadustega paremini arvestada?
6. KOGUKOND, ÜHISKONNAS OSALEMINE JA KUULUVUSTUNNE
6.1. Kuivõrd tunnete, et kuulute oma kohalikku kogukonda ja Eesti ühiskonda?
6.2. Mis on LGBTIQ-inimeste olukorras Eestis muutunud viimase 5 aasta jooksul paremaks ja mis ei ole muutunud või on muutunud halvemaks?
6.3. Millised on kolm kõige olulisemat muutust, mida oleks Eestis vaja, et LGBTIQ-inimesed saaksid elada turvaliselt, võrdselt ja avatult iseendana?
KOKKUVÕTE 
Kas intervjuus jäi käsitlemata mõni Teie jaoks oluline kogemus või teema, millest soovite veel rääkida?
Suur tänu Teile uuringus osalemise eest!

